OpenLLM-France/wikimedia huggingface dataset:
# Aurore Clément

Aurore Clément (Soissons, 12 d'octubre de 1945) és una actriu francesa.

## Trajectòria

Abans de ser actriu, Aurore Clément va fer de model i va ser portada de diverses revistes de moda com Vogue i Elle. Va ser en una portada de la revista Elle que Louis Malle la va conèixer i li va oferir, el 1974, el paper d'una jove jueva pianista a la pel·lícula Lacombe Lucien. Després d'aquest notable debut, va treballar amb Chantal Akerman (des de Les Rendez-vous d'Anna el 1978 fins a Demain on déménage el 2003).
El 1976, Mario Monicelli li va demanar que protagonitzés la pel·lícula Caro Michele al costat de Delphine Seyrig. Després va participar en nombroses pel·lícules italianes amb directors com Elio Petri, Mauro Bolognini, Giuliano Montaldo i Dino Risi. El 1979 va interpretar el paper de Roxanne a Apocalypse Now, de Francis Ford Coppola, i durant el rodatge va conèixer el dissenyador de producció Dean Tavoularis, que esdevindria el seu marit.
Durant la dècada del 1980, va actuar a Paris, Texas de Wim Wenders, pel·lícula que va guanyar la Palma d'Or al Festival de Canes el 1984. Va treballar al teatre sota la direcció d'Isabelle Nanty a La gavina d'Anton Txékhov i després a Les Eaux et Forêts de Marguerite Duras, dirigida per Tatiana Vialle.
L'any 2000 va interpretar el paper de Prudence Duvernoy a l'obra La dama de les camèlies, dirigida per Alfredo Arias, paper pel qual va ser nominada als premis Molière en la categoria de millor actriu secundària. També ha participat en nombroses produccions per a la televisió francesa, sota la direcció, per exemple, de Nina Companeez, Pierre Cardinal, Jean Chapot i Jesús Franco.

## Referències

* ↑ Vanessa Schneider «titre=La comédienne Aurore Clément : “ Au fond je reste une femme seule qui regarde par la fenêtre l’obscénité du monde “» (en francès). Le Monde, octobre 2022.
* 1 2 Claire Devarrieux «Portrait nomade d'Aurore Clément» (en francès). Le Monde, octobre 1978.
* 1 2 «Aurore Clément» (en francès). Première.
* ↑ «Aurore Clément. Actrice» (en francès). Télérama.
* ↑ «Aurore Clément» (en francès). AlloCine. [Consulta: 7 febrer 2024].
* ↑ Valérie Duponchelle «Dean Tavoularis, tout l'art de Coppola». Le Figaro et vous, 3-4 abril 2021, pàg. 31.
# Aurore Mimosa Munyangaju

Aurore Mimosa Munyangaju (Ruanda) és una empresària i política ruandesa. És l'actual ministra d'Esports de Ruanda.
Va obtenir un Màster en Administració d'Empreses a la Maastricht School of Management amb especialitat en Gestió de Projectes.
El 2014, va ser la directora comercial de l'Intercanvi de l'Àfrica Occidental. Més tard, va esdevenir era la directora general de la companyia d'assegurances SONARWA Life Assurance. També ha presidit l'Aliança Africana de Bancs d'Inversions, un grup de banc d'inversions operatius al continent en qüestió, i ha format part del consell d'administració de diverses institucions.
El 5 de novembre del 2019, va ser designada ministra d'Esports de Ruanda, un càrrec nou en què va prendre el relleu a Espérance Nyirasafari, que fins llavors va ser ministra de Cultura i Esports. Des que era jove l'apassionen els esports: al principi practicava voleibol i bàsquet, i va arribar a competir en el segon dels esmentats. Actualment, encara hi juga com a passatemps en el temps de lleure.

## Referències

* 1 2 3 «Esteemed Rwanda’s Women Role Models of the Month» (en anglès). Rwanda Women Magazine, març 2023. Arxivat de l'original el 30 març 2023. [Consulta: 30 març 2023].
* ↑ «Nigeria, Rwanda to collaborate» (en anglès). The Nation Newspaper, 04-06-2014. [Consulta: 30 març 2023].
* ↑ «6th Commonwealth Debate on Sport and Sustainable Development» (PDF) (en anglès). sportanddev, 2021. [Consulta: 30 març 2023].
* ↑ «Aurore Mimosa wagizwe Minisitiri mushya wa Siporo reba icyo yijeje Perezida Kagame» (en ruandès). Umuryango, 05-11-2019. [Consulta: 30 març 2023].
# Aurorobotys

Aurorobotys és un gènere d'arnes de la família Crambidae.

## Taxonomia

* Aurorobotys aurorina (Butler, 1878)
* Aurorobotys crassispinalis Munroe & Mutuura, 1971

## Referències

* ↑ «GlobIZ search». [Consulta: 23 desembre 2018].
# Aurorasaurus

Aurorasaurus és un proveïment participatiu de ciència ciutadana que fa un seguiment de les aurores mitjançant observacions col·lectives des d'una aplicació mòbil i xarxes socials (com 𝕏 i Facebook).

## Creació i desenvolupament

Aurorasaurus va ser creat per Liz MacDonald, física espacial del Goddard Space Flight Center de la NASA a Greenbelt, Maryland (USA) després que notès una gran quantitat de piulades sobre aurores durant una tempesta solar del 2011, que va produir aurores vermelles visibles des d'Alabama. Junt amb el científic Nathan Case de Goddard, MacDonald va crear un mapa en temps real que mostrava la ubicació de les piulades que parlaven d'aurores i amb dades de geolocalització.
Aurorasaurus ha comptat amb el suport de la NASA i la National Science Foundation.
S'ha desenvolupat gràcies a una col·laboració entre la NASA, un Consorci sense ànim de lucre de Nou Mèxic, la Universitat Estatal de Pennsilvània i l'empresa Science Education Solutions.

## Funcionament

Aurorasaurus conté mapes en temps real que mostren la ubicació de les piulades que parlen d'aurores i tenen dades de geolocalització. A continuació, els usuaris verifiquen si les piulades indiquen un albirament. Aurorasaurus també dibuixa una «línia de visualització» al mapa que mostra als usuaris l'àrea prevista en la qual poden veure l'aurora segons el model de previsió d'aurores OVATION Prime de l'Administració Nacional dels Oceans i de l'Atmosfera (NOAA). Quan prou usuaris informen d'un albirament en una àrea o al voltant de la línia de visualització, s'envia una notificació a altres usuaris de l'àrea local.
Centenars d'observacions de ciència ciutadana recollides per l'equip d'Aurorasaurus de març a abril de 2015 van mostrar que més persones van declarar haver vist aurores més a prop de l'equador que les modelades per OVATION Prime. El 2016, els científics de la informació de la Universitat Estatal de Pennsilvània van explorar com es podria utilitzar Aurorasaurus com a sistema d'alerta primerenca per als agents d'emergència.

## Referències

* ↑ Rozell, 2005.
* 1 2 3 Mason, 2015.
* ↑ «Springtime night lights: Finding the aurora» (en anglès). National Science Foundation, 31-03-2015.
* 1 2 3 4 5 Patel, 2016.
* ↑ Hurst, 2017.
* ↑ Mortillaro, 2016.

## Bibliografia

* Bennetto, Casey (en anglès) ABC, 25-04-2017. (Podcast)
* Hurst, Nathan «Will the Next Great Scientific Discovery Be Made by Amateurs?» (en anglès). Smithsonian Magazine, juny 2017.
* Mason, Betsy «The 'Aurorasaurus' Maps This Year's Spectacular Auroras» (en anglès). Wired, juliol 2015.
* Mortillaro, Nicole «Scientists want your help to better predict northern lights» (en anglès). Global News, març 2016.
* Patel, Kasha «Citizen Scientists Help NASA Understand Auroras» (en anglès). Goddard Space Flight Center, març 2016.
* Rozell, Ned «Citizen science meets the aurora» (en anglès). University of Alaska Fairbanks Geophysical Institute, abril 2015.
# UCI Oceania Tour 2011-2012

L'UCI Oceania Tour 2011-2012 és la vuitena edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per quatre proves, organitzades entre el 12 d'octubre de 2011 i el 18 de març de 2012 a Oceania. En aquesta edició el Herald Sun Tour torna a formar part del programa.

## Calendari de les proves
### Octubre de 2011

| Data | Cursa | Cat. | Vencedor | Equip |
| 12-16 | Herald Sun Tour | 2.1 | Nathan Haas | Genesys Wealth Advisers |

### Gener de 2012

| Data | Cursa | Cat. | Vencedor | Equip |
| 25-29 | Tour de Wellington | 2.2 | Jay Maccarthy | Team Jayco-AIS |

### Març de 2012

| Data | Cursa | Cat. | Vencedor | Equip |
| 16 | Campionat d'Oceania de contrarellotge | CC | Sam Horgan | Selecció de Nova Zelanda |
| 18 | Campionat d'Oceania en ruta | CC | Paul Odlin | Selecció de Nova Zelanda |

## Classificacions finals

Font: UCI Oceania Tour Arxivat 2013-07-20 a Wayback Machine.
| Classificació individual Pos. Ciclista Equip Punts 1. Paul Odlin (NZL)Subway Cycling Team122 2. Nick Aitken (AUS) *Jayco-AIS78 3. Jay McCarthy (AUS) *Jayco-AIS57 4. Rhys Pollock (AUS)Drapac56 5. Michael Vink (NZL) *-55 6. Mark O'Brien (AUS)Budget Forklifts50 7. Reinardt Janse van Rensburg (RSA)MTN Qhubeka46 8. Samuel Horgan (NZL)Subway Cycling Team45 9. Darren Lapthorne (AUS)Drapac43 10. Steele Von Hoff (AUS)Chipotle Development33 *: Corredor de menys de 23 anys | Classificació per equips Pos. Equip País Punts 1.Jayco-AIS Austràlia188 2.Subway Cycling Team Nova Zelanda172 3.Drapac Austràlia140 4.Budget Forklifts Austràlia92 5.Genesys Wealth Advisers Austràlia56 6.MTN Qhubeka Sud-àfrica46 7.Bissell Cycling Estats Units40 8.Argos-Shimano Països Baixos40 9.Chipotle Development Estats Units33 10.Champion System R.P. de la Xina22 |
| Classificació per països Pos. País Punts 1. Austràlia1 445.13 2. Nova Zelanda639 | Classificació per països sub-23 Pos. País Punts 1. Austràlia984 2. Nova Zelanda248 |

## Enllaços externs

* Web oficial Arxivat 2008-07-06 a Wayback Machine. (anglès) (francès)
* Calendari de les curses del 2011-2012 Arxivat 2016-03-04 a Wayback Machine. al web de la Unió Ciclista Internacional
# Gen suïcida

Un gen suïcida és un material genètic manipulat en laboratori amb la finalitat d'induir la mort cel·lular (apoptosi). S'utilitza en la teràpia gènica del càncer. En aquests casos, el gen suïcida s'injecta en algunes cèl·lules canceroses amb la finalitat de sensibilitzar-les a un fàrmac exogen que d'altra manera els resulta innocu, així en exposar les cèl·lules al fàrmac, aquestes reaccionen produint una toxina que ocasiona la mort cel·lular.
# Bayerischer Filmpreis

El Bayerischer Filmpreis (Premi de Cinema de Baviera, en català) són uns guardons que s'entreguen, anualment, des del 1979, per part de l'estat de Baviera, a la “fita excepcional en la producció cinematogràfica alemanya.” Juntament amb el Deutscher Filmpreis, són els principals premis del món del cinema que s'otorguen a Alemanya.
La gala d'entrega dels premis es realitza a mitjans del mes de gener al Teatre Cuvilliés de Múnic, i es premien pel·lícules que han estat estrenades l'any anterior, essent un dels moments més rellevants de la vida cultural alemanya cada any. Aquests premis van acompanyats d'un import en metàl·lic total de €400,000. El premi més ben valorat, en €200,000, s'entrega al premi de Millor Producció, que s'entrega a "la pel·lícula alemanya més excepcional que genera la millor impressió general." La resta de premis tenen un valor entre €10,000 i €25,000. Als guanyadors també se'ls fa entrega d'una estatueta de porcellana que representa al personatge de la commedia dell'arte Pierrot, dissenyada per Franz Anton Bustelli i fabricada a la fàbrica de porcellana de Nymphenburg, a Múnic.

## Categories

Els guanyadors dels premis són escollits per un jurat, elegit per l'estat, en les següents categories:
* Millor producció
* Millor director
* Millor actor
* Millor guió
* Millor fotografia
* Millor edició
* Pel·lícula més ben puntuada
* Millor disseny de producció
* Millor pel·lícula documental
* Millor pel·lícula infantil
* Premi especial
El primer ministre bavarès pot lliurar un Premi Honorari.

## Referències

* ↑ http://www.goethe.de/kue/flm/weg/weg/auz/bfp/deindex.htm
* 1 2 http://www.bayern.de/Medienpreise-.1573.19120/index.htm Arxivat 2009-05-04 a Wayback Machine.
* ↑ http://www.behoerdenwegweiser.bayern.de/dokumente/aufgabenbeschreibung/067986924282

## Vegeu també

* Cinema d'Alemanya
# Publi Tul·li Albinovà

Publi Tuli Albinovà (en llatí Publius Tullius Albinovanus) va ser un polític romà del partit de Gai Mari, durant la primera guerra civil. Formava part de la gens Túl·lia, una antiga gens romana procedent d'Alba Longa.
Va ser un dels 12 personatges declarats enemics de l'estat l'any 87 aC. Va poder fugir a la cort de Hiempsal II de Numídia. Després de la derrota de Papiri Carbó i Gai Norbà l'any 81 aC, va ser perdonat per Sul·la, després d'haver mort molts dels alts oficials de Norbà als que havia convidat a un banquet. Seguidament es va posar al costat de Sul·la, i els seus antics amics l'anomenaven "traidor".

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 90.
# Son Bonaventura

Son Bonaventura és una possessió del terme municipal de Llucmajor, Mallorca, situada al nord, a la zona muntanyosa, a la partió amb el municipi d'Algaida. L'any 1685 ja estava escindida de Son Pons Verd, ara Son Verd. Ocupa una superfície de 49,74 quarterades i confronta pel nord amb terrenys de les possessions Albenya, Pola i Son Lleó, totes d'Algaida; pel sud amb Son Verd i per l'est amb sa Maimona, ambdues de Llucmajor.

## Les cases

La casa de la possessió té, alineats linealment, l’habitatge dels senyors amb capella, l’habitatge dels amos i algunes dependències agropecuàries (solls i estables). La casa té dues crugies i dues altures: planta baixa i porxo. La façana principal, orientada al sud, presenta una disposició asimètrica de les obertures. La planta baixa consta de tres portals allindanats amb llindar i situats a nivell més elevat del terra, per la qual cosa cada un té els seus corresponents escalons per accedir-hi.
De forma aïllada, al costat de la casa, se situen altres dependències agropecuàries: pallissa, cups, sestadors, solls i estables. Com a instal·lacions hidràuliques hi ha un aljub i una cisterna situats entorn de la casa. A uns 500 metres de la casa hi ha una zona amb dues barraques de carboner (una d’elles en runes), un forn, unes sitges i un pou.

## Referències

* ↑ SITIBSA. Servei d'Informació Territorial de les Illes Balears. «IDEIB.Infraestructura de dades espacials de les Illes Balears». Direcció General d'Ordenació del Territori del Govern de les Illes Balears. Arxivat de l'original el 2014-06-22. [Consulta: 6 gener 2021].
* 1 2 3 de Luna, J; i col «Arquitectura de Fora Vila Tom II» (pdf). Catàleg de béns immobles [Llucmajor], 2000, pàg. 8 [Consulta: 6 gener 2020].
# UCI Oceania Tour 2014

L'UCI Oceania Tour 2014 és la desena edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per dos proves, organitzades entre el 29 de gener i el 9 de febrer de 2014 a Oceania.

## Calendari de les proves
### Gener

| Data | Cursa | Cat. | Vencedor | Equip |
| 29-2 | New Zealand Cycle Classic | 2.2 | Michael Vink | Budget Forklifts |

### Febrer

| Data | Cursa | Cat. | Vencedor | Equip |
| 5-9 | Herald Sun Tour | CC | Simon Clarke | Orica-GreenEDGE |
| 20 | Campionat d'Oceania de contrarellotge sub-23 | CC | Harry Carpenter | Equip nacional d'Austràlia |
| 21 | Campionat d'Oceania de contrarellotge | CC | Joseph Cooper | Equip nacional de Nova Zelanda |
| 22 | Campionat d'Oceania en ruta sub-23 | CC | Robert Power | Equip nacional d'Austràlia |
| 23 | Campionat d'Oceania en ruta | CC | Luke Durbridge | Equip nacional d'Austràlia |

## Classificacions

* Font: UCI Oceania Tour
| Classificació individual Pos. Ciclista Equip Punts 1. Robert Power (AUS) *-70 2. Michael Vink (NZL)Budget Forklifts66 3. Brenton Jones (AUS)Avanti Racing45 4. Bernard Sulzberger (AUS)Drapac40 5. James Oram (NZL) *Bissell Development38 6. Jack Haig (AUS) *Avanti Racing38 7. Robert-Jon McCarthy (AUS) *An Post-ChainReaction36 8. Neil Van der Ploeg (AUS)Avanti Racing34 9. William Clarke (AUS)Drapac26 10. Tommy Nankervis (AUS)Budget Forklifts25 *: Ciclista de menys de 23 anys | Classificació per equips Pos. Equip País Punts 1.Avanti Racing Austràlia174 2.Drapac Austràlia156 3.Budget Forklifts Austràlia118 4.An Post-ChainReaction Irlanda44 5.Rapha Condor JLT Regne Unit40 6.Bissell Development Estats Units38 7.Madison Genesis Regne Unit26 8.OCBC Singapore Continental Singapur17 9.Synergy Baku Project Azerbaidjan9 10.Unitedhealthcare Estats Units5 |
| Classificació per països Pos. País Punts 1. Austràlia1332 2. Nova Zelanda511 | Classificació per països sub-23 Pos. País Punts 1. Austràlia800 2. Nova Zelanda127 |

## Enllaços externs

* Web oficial de l'UCI Oceania Tour Arxivat 2008-07-06 a Wayback Machine.
# Yvonne Brunen

Yvonne Anna Margaretha Brunen, coneguda també com a Yvonne Troost-Brunen, (Nunspeet, 4 de febrer de 1971) va ser una ciclista neerlandesa que fou professional del 2000 al 2003. Va guanyar tres cops el Campionat nacional en ruta. Va participar en els Jocs Olímpics de 1996.

## Palmarès en carretera

* 1994
** Campiona dels Països Baixos en ruta
** Vencedora d'una etapa al Tour de l'Aude
** Vencedora d'una etapa al Tour ciclista femení
* 1995
** Campiona dels Països Baixos en ruta
** Vencedora d'una etapa al Tour ciclista femení
* 1996
** Campiona dels Països Baixos en ruta
* 1999
** Vencedora d'una etapa a la Ster van Walcheren
* 2001
** Vencedora d'una etapa al Gran Bucle
** Vencedora d'una etapa a la Ster van Walcheren
* 2002
** Vencedora d'una etapa al Holland Ladies Tour
* 2003
** 1a a la Ronde van Gelderland
** Vencedora d'una etapa a la Ster van Walcheren

## Palmarès en BTT

* 1997
** Campiona dels Països Baixos en ciclisme de muntanya

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Yezdegerd

Yezdegerd és el nom dels següents personatges:
Nom persa de tres reis de la dinastia sassànida de Pèrsia:
* Yezdegerd I
* Yezdegerd II
* Yezdegerd III
# Zbigniew Szczepkowski

Zbigniew Szczepkowski (Nowogard, 4 de maig de 1952 - 4 de febrer de 2019) va ser un ciclista polonès. Va participar en els Jocs Olímpics de 1976. En el seu palmarès destaca la general de la Volta a Turquia de 1982 i diverses etapes en voltes d'una setmana. Un cop retirat es va dedicar a la direcció esportiva.

## Palmarès

* 1975
** Vencedor d'una etapa a la Volta a Polònia
** Vencedor d'una etapa a la Dookoła Mazowsza
* 1976
** Vencedor d'una etapa a la Volta a Renània-Palatinat
* 1978
** Vencedor de 2 etapes a la Volta a Polònia
* 1979
** Vencedor d'una etapa a la Milk Race
* 1980
** Vencedor d'una etapa al Giro de les Regions
** Vencedor d'una etapa a la Volta a Polònia
* 1981
** Vencedor de 3 etapes a la Volta al Marroc
** Vencedor d'una etapa a la Milk Race
* 1982
** 1r a la Volta a Turquia
** 1r a la Puchar Ministra Obrony Narodowej
** Vencedor d'una etapa al Gran Premi Guillem Tell
* 1983
** 1r a la Puchar Ministra Obrony Narodowej

## Referències

* ↑ Nie żyje Zbigniew Szczepkowski (polonès)

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Zbigniew Syka

Zbigniew Syka (Bydgoszcz, 24 de març de 1936 - Polònia, 2 d'agost de 1996) fou atleta polonès, especialista en curses de velocitat, que va competir durant les dècades de 1950 i 1960.
El 1964 va prendre part en els Jocs Olímpics d'Estiu de Tòquio, on quedà eliminat en sèries en la prova dels 4x100 metres del programa d'atletisme.
En el seu palmarès destaca una medalla de plata en els 4x100 metres del Campionat d'Europa d'atletisme de Belgrad 1962. Formà equip amb Jerzy Juskowiak, Andrzej Zieliński i Marian Foik. També guanyà dos campionats nacionals, en els 4x100 metres el 1962 i en els 4x400 metres el 1961. A més a més va millorar dues vegades el rècord polonès dels 4x100 metres.

## Millors marques

* 100 metres. 10.3" (1963)
* 200 metres. 21.1"
* 400 metres. 48.3"

## Referències

* 1 2 «Olympedia – Zbigniew Syka». [Consulta: 28 setembre 2022].
* ↑ Tuszyński, Bogdan. Polscy olimpijczycy XX wieku : 1924-2002 (en polonès). Wyd. 1. Wrocław: Wydawn. "Europa", 2004, p. 241. ISBN 83-7407-050-1.
* ↑ Tuszyński, Bogdan. Leksykon olimpijczyków polskich 1924-2006 (en polonès). Warszawa: Fundacja Dobrej Książki, [2007?], p. 511. ISBN 978-83-86320-10-3.
* ↑ «Track and Field Statistics». [Consulta: 28 setembre 2022].
# Westerwald (massís)
## Referències

* ↑ «Westerwald (massís)». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Westerwald Info: informacions turístiques sobre el Westerwald
# Zoltán Beke

Zoltán Beke (Bela Crkva, 30 de juny de 1911 - Timișoara, 9 de març de 1994) fou un futbolista romanès. Va formar part de l'equip romanès a la Copa del Món de 1934, tot i que no va arribar a disputar cap partit. Durant la seva carrera esportiva va competir en diferents equips, destacant el FC Ripensia Timişoara, amb qui jugà 89 partits i marcà 21 gols, i guanyà quatre edicions de la Lliga romanesa de futbol i dues de la Copa.

## Referències

* ↑ Strack-Zimmermann, Benjamin. «Zoltán Beke» (en anglès). [Consulta: 16 desembre 2021].
* ↑ «Zoltán BEKE». Arxivat de l'original el 2021-12-16. [Consulta: 16 desembre 2021].
# Xavuot

Xavuot (en hebreu: שָׁבוּעוֹת, literalment setmanes) és una festa religiosa jueva que se celebra el dia 6 del mes de Sivan a Israel, i els dies 6 i 7 de Sivan a la diàspora. Xavuot és la segona de les tres grans festes de pelegrinatge, sent les dues altres Sukkot i Pésah. Aquesta festa commemora, segons la tradició rabínica, el lliurament de la Torà i els Deu manaments al Mont Sinaí. El llibre de Rut és llegit a la festivitat de Xavuot.

## Denominacions

El sentit del nom d'aquesta festa (שָׁבוּעוֹת: setmanes) ve de la prescripció bíblica de comptar set setmanes a partir de la segona vesprada de Pésah (Èxode 34,22; Levític 23,15; Deuteronomi 16,9-10).
Altres denominacions :
* Aquesta festa també es coneix amb el nom de Pentecosta jueva, ja que en grec πεντήκοντα significa "cinquantè" : 50 dies després de Pésah. Aquesta denominació fou introduïda per les comunitats jueves de llengua grega cap al segle i.
* Festa de la collita (חַג הַקָּצִיר, Hag ha-Qatsir): Èxode 23,16. A Israel aquesta festa queia durant l'època de les collites, principalment la del blat.
* Dia de les primícies (יוֹם הַבִּכּוּרִים, Yom ha-Bikkurim) : Nombres 28,26. Aquell dia, els Israelites pujaven al temple de Jerusalem per a portar-hi ofrenes.
* Època del lliurament de la nostra Torà (זְמַן מַתַּן־תּוֹרָתֵֽנוּ, Zeman Mattan Toratenu), expressió emprada en la litúrgia. Segons la tradició rabínica, el lliurament de la Torà va ocórrer el 6 de Sivan.
* Atséret (עֲצֶֽרֶת literalment Assemblea), en fonts talmúdiques. Aquest nom, però, és present a la Bíblia i s'aplica també a altres festes. Per la tradició rabínica, atséret significa "conclusió de la festa"; els rabins consideren que la festa de Xavuot és el final de Pésah.

## Referències

* ↑ Armengol, Montse; Forcano, Manuel «La vida quotidiana al call de Girona» (paper). Sàpiens. Sàpiens Publicacions [Barcelona], núm.128, 01-04-2013, p.32-33. ISSN: 1695-2014.
* ↑ http://www.jewishvirtuallibrary.org/jsource/Judaism/holidayc.html
# Xaïkh-i-Aqdas Nabab Haji Muhàmmad Ànwar al-Din Khan Bahadur

Xaïkh-i-Aqdas Nabab Haji Muhàmmad Ànwar al-Din Khan Bahadur, nascut com a Muhàmmad Ànwar (? - Aurangabad, 23 de juny de 1689) fou un funcionari mogol al servei de Xa Jahan. Va rebre els títols de Muhammad Anwar ud-din Khan i després Khan Bahadur i Nawab. Va acompanyar a l'emperador al Dècan (1683).
Fou suposat pare d'Ànwar al-Din Muhàmmad Khan, nawab d'Arcot (1744-1749).

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.